آمریکانین پرزیدنتی دونالد ترامپین سئچیم دؤورونده میللی امنیت دانیشمانلیغی ائدن جفری گوردن، فتح اللهچی ترور تشکیلاتی (فتو) چته باشی فتح الله گوله‌نین درحال تورکیه'یه اعاده ائدیلمه‌سی لازیم اولدوغونو سؤیله‌دی.
واشینگتون مرکزلی تورک میراث فوندو طرفین‌دن (THO) تشکیل اولونان "آمریکا-تورکیه امنیت طرفداش‌لیغی و موجود چتین‌لیک‌لر" عدلی پانله، ترامپین کئچمیش موشاویرلرین‌دن گوردن، آمریکا شایبر قوموتان‌لیغی خاریجی سیاست موشاویری جینا آبرکومبی-وینیستنلی، آمریکا خاریجی سیاست شوراسی‌نین باشقان یاردیمچیسی ایلان برمن و امک‌لی ژنرال ایسماعیل حاقی پکین قونوشماچی اولاراق قاتیلدی.
چیخیشیندا، فتو چته باشی گولن و تشکیلات قورماسینا توخونان گوردن،
فتح الله گولن، هم تورکیه، هم ده آمریکانین میللی امنیتینه تهدید یارا‌دیر، درحال تورکیه'یه تحویل وئریلمه‌لی. ناتو موتتفیقیمیزی تهدید ائدن قورماغا صاحب چیخمامالیییق". دئیه دانیشدی.
دیگر طرف‌دن، فتو ترور تشکیلاتی‌نین اؤزونه باغلی موقاویله‌لی مکتب‌لر اوزرین‌دن ویزا سیستمینی سوی-ایستیفاده ائتمک و وئرگی قاچیرماق کیمی بیر چوخ جینایت ائتدیگینه وورغو ائدن گوردن، قورولوشون فدرال سوروشدورما بوروسو اف.بی.آی طرفین‌دن ده آراشدیریلدیغینی دیله گتیردی.
گوردن، واشینگتون و آنکارانین، سیاسی موناقیشه‌لر یاشاسا‌لار دا نیظامی باخیم‌دان گوج‌لو بیر علاقه‌یه صاحب اولدوغونو بیلدیریب،
اؤزللیکله داعشله موباریزه معناسیندا (آدانا‌داکی) اینجیرلیک پایگاهی، آمریکانین ان اؤنملی نیظامی پایگاهلاریندان‌ بیردیکده تورکیه'نین ناتو-نون بیر پارچاسی اولماماسی لازیم اولدوغونا یؤنه‌لیک فیکیرلر گولمه‌لی‌دیر". قیمتلندیرمه‌سینی کئچیریب.
خاریجی سیاست موشاویری آبرکومبی-وینستینلی ده، "آمریکانین، (بؤلوچو ترور تشکیلاتی) ی.پ.گ/پ.ی.د مسئله‌سینده تورکیه'نین ناراحات‌لیق‌لارینی یاخشی آنلاماسی و ایکی اؤلکه آراسیندا گوج‌لو بیر ایلئتیشیم قورولماسی لازیم اولدوغونو" وورغولاییب.
ابرکومبی-وینستنلی، سوریه'نین منبیچ شهرینده کئچیریله‌جک بیرگه کونترول فعالیتی‌نین ایکی اؤلکه آراسیندا ایلئتیشیم ساغلانماسیندا اؤنملی رول اوینایاجاغینا دیقت چکدی.
برمان دا آمریکانین سوریه مسئله‌سینه تورکیه'نین گؤستردیگی قدر ماراق گؤسترمدیگینی، ایکی اؤلکه‌نین فعال ایشله‌یه بیلمه‌سی اوچون واشینگتونون داها تأثیرلی بیر سیاست ایزلمه‌سی لازیم اولدوغونو بیلدیریب.
خصوصیله (تورکیه'ده ترور تشکیلاتلارییلا علاقه سببیله تخمینن 2 ایل حبس یاتان) کشیش اندریو برانسون'ین سربست قالماسین‌دان سونرا موناسیبت‌لرین اوزون زامان‌دان سونرا ایلک دفعه مثبت ایستیقامتده گئتدیگینی دئین برمان، ترامپین ایرانا قارشی گتیردیگی تحریم‌لرین ایسه تورکیه-آمریکا موناسیبت‌لرینی یئنی‌دن سیخینتییا سالاجاغینی ایفاده ائتدی.
